EELNÕU

Abja-Paluoja 08. september 2020 nr

**Vallavara omandamine**

Rooli tee on avalikus kasutuses olev tee, mida kasutavad ligipääsuteena Päidre väikekohtade elanikud. Rooli teest on 0-390 m osas avalikus kasutuses, 390-972 m osas eraomandis (Kusta kinnistu) ning 972-1877m osas Mulgi valla omandis. Kogu teeosa paremaks hooldamiseks ja remontimiseks andis Kusta kinnistu omanik Tarmo Salumaa nõusoleku kinnistu jagamiseks ning kinnistu osa võõrandamiseks.

Maakatastri 19.08.2020 andmetel Kusta kinnistu jagamisel Mulgi vald omandab 7462 m2 suuruse kinnistu Rooli tee L4 Mulgi vallas Päidre külas (katastritunnus 48001:001:0937), mis on 100% transpordimaa. Domus Kinnisvara kutselise hindaja andmetel on keskmine hektari hind selles piirkonnas 2250 eurot. Kinnistu ostuhinnaks on 1678,95 eurot.

Arvestades eeltoodut ja võttes aluseks Mulgi Vallavolikogu 20. juuni 2018 määruse nr 44 „Mulgi vallavara valitsemise kord“ § 7 punkti 1, § 8 lõiked 2 ja 3 ning vallavalitsuse seisukoha, millest tulenevalt on Rooli tee L4 kinnistu ostmine vajalik ja põhjendatud.

**Mulgi Vallavolikogu o t s u s t a b:**

1. Omandada Mulgi vallale Tarmo Salumaale (Salumaa, isikukood 36906136015) omandiõiguse alusel kuuluv kinnisasi (katastritunnus 48001:001:0937, registriosa 1353839, sihtotstarve 100% transpordimaa) pindalaga 7462 m², aadressil Rooli tee L4, Päidre küla, Mulgi vald, Viljandi maakond hinnaga 1678,95 (üks tuhat kuussada seitsekümmend kaheksa eurot ja 95 eurosenti) eurot.

2. Vallavanemal sõlmida kinnistu ostmisega seonduvad lepingud.

3. Tehingu sõlmimisega seotud kulud ( notaritasu, riigilõiv jmt) tasub ostja.

3. Otsuse peale võib esitada kaebuse Tartu Halduskohtule halduskohtumenetluse seadustiku sätestatud korras 30 päeva jooksul arvates korralduse teatavakstegemisest.

Arvo Maling

Volikogu esimees

Eelnõu esitaja: Mulgi Vallavalitsus

**Seletuskiri otsuse „Vallavara omandamine“ eelnõule**

Vastavalt kohaliku omavalitsuse korralduse seaduse § 6 lõikele 1 on omavalitsusüksuse ülesandeks korraldada antud vallas või linnas muuhulgas elamu- ja kommunaalmajandust ning valla teede ja linnatänavate korrashoidu. Mulgi vallavara valitsemise korra § 7 punkt 1 alusel on vallavara omandamise viisiks ostmine ning § 8 lõigete 2 ja 3 alusel omandatakse vallavara vallaelanike huvides avalikuks kasutamiseks, valitsemiseks või tulu saamiseks ning kinnisvara soetatakse vallalae vallavolikogu otsuse alusel.

Mulgi valla Päidre külas asuv Rooli tee on avalikus kasutuses olev tee, mida kasutavad ligipääsuteena Päidre väikekohtade elanikud. Rooli teest on 0-390 m osas avalikus kasutuses, 390-972 m osas eraomandis (Kusta kinnistu) ning 972-1877m osas Mulgi valla omandis.

Mulgi Vallavalitsus esitas Tarmo Salumaale ettepaneku temale kuuluva Kusta kinnistul asuva osalise teemaa võõrandamiseks vallale vastavalt kinnistu jagamisega.

Kusta kinnistust lahku mõõdetava ja Mulgi vallalae võõrandatava Rooli tee osa suurus on arvestatud selliselt, et tee parempoolsele teepeenrale oleks võimalik rajada tee veereziimi parandamiseks vajalik kraav.

Mulgi Vallavalitsuse 28.04.2020 korraldusega nr 379 „Katastriüksustele koha-aadresside ja sihtotstarvete määramine“ jagati Kusta kinnistu asukohaga Päidre küla, Mulgi vald kaheks eraldi katastriüksuseks ning määrati jagamisel moodustunud katastriüksustele uued koha-aadressid (Kusta ja Rooli tee L4) ning sihtotstarbed (maatulundusmaa ja transpordimaa).

Maakatastri 19.08.2020 andmetel Kusta kinnistu jagamisel Mulgi vald omandab 7462 m2 suuruse kinnistu Rooli tee L4 Mulgi vallas Päidre külas (katastritunnus 48001:001:0937), mis on 100% transpordimaa.

Nimetatud kinnistu ostuhinna määramisel on Domus Kinnisvara kutselise hindaja märkinud, et selles piirkonnas on metsamaa hinnaks 800-1200 eurot hektar ja põllumaa hinnaks keskmiselt 3500 eurot hektar. Domus Kinnisvara kutselise hindaja andmetel on keskmine hektari hind selles piirkonnas 2250 eurot. Kinnistu ostuhinnaks 1678,95 eurot.

Vallavalitsus leiab, et on igati põhjendatud kinnisasja Rooli tee L4 omandamine vallale, et oleks tagatud avaliku tee igakülgne korrashoid ja aastaringe hooldus.

Ettepanek: Omandada Mulgi vallale Tarmo Salumaale omandiõiguse alusel kuuluv kinnisasi (katastritunnus 48001:001:0937, registriosa 1353839, sihtotstarve 100% transpordimaa) pindalaga 7462 m², aadressil Rooli tee L4, Päidre küla, Mulgi vald, Viljandi maakond hinnaga 1678,95 eurot.

Asjaõiguslepingu sõlmib vallavanem, tehingu sõlmimisega seotud kulud tasub vald.

Eelnõu esitaja: Mulgi Vallavalitsus

Ettekandja: abivallavanem Ene Maaten

Eelnõu koostaja: majandusnõunik Indrek Lepik

Ärakiri:

1. majandusnõunik Indrek.lepik@mulgivald.ee

2. raamatupidamine kylli.mottus@mulgivald.ee